ประกาศธนาคารแห่งประเทศไทยที่ สรข. 7 /2559เรื่อง เกณฑ์การดํารงเงินสภาพคล่องระหว่างวัน (ILF) และสัดส่วนในการโอนเงินผ่านบาทเนต-----------------------------------------อื่นๆ - 1.เหตุผลในการออกประกาศ ปัจจุบัน ธนาคารแห่งประเทศไทย (ธปท.) กําหนดเกณฑ์การดํารงเงินสภาพคล่องระหว่างวัน (ILF) และสัดส่วนในการโอนเงินผ่านบาทเนต โดยยกเว้นไม่นํามูลค่าการโอนเงินผ่านบาทเนตสําหรับธุรกรรมบางประเภทมาคํานวณเกณฑ์การดํารงเงินสภาพคล่องระหว่างวัน (ILF) และสัดส่วนในการโอนเงินผ่านบาทเนต ซึ่งรวมถึงธุรกรรมการถอนธนบัตรในระบบคําสั่งฝากถอนธนบัตร (Banknote Ordering System: BOS) ด้วย เพื่อให้เป็นไปในทํานองเดียวกับระบบคําสั่งฝากถอนธนบัตร (BOS) ธปท. เห็นควรปรับปรุงหลักเกณฑ์โดยยกเว้นไม่นํามูลค่าการโอนเงินผ่านบาทเนตสําหรับธุรกรรมการแลกเปลี่ยนธนบัตรระหว่างธนาคาร (Banknote Exchange System: BES) มาคํานวณการดํารงเงินสภาพคล่องระหว่างวัน (ILF) และสัดส่วนในการโอนเงินผ่านบาทเนตอื่นๆ - 2.อํานาจตามกฎหมาย เพื่ออนุวัติตามข้อ 71 และ 73 แห่งระเบียบธนาคารแห่งประเทศไทยว่าด้วยการบริการบาทเนตอื่นๆ - 3.ยกเลิก ประกาศธนาคารแห่งประเทศไทยที่ สรข. 8/2550 เรื่อง เกณฑ์การดํารงเงินสภาพคล่องระหว่างวัน (ILF) และสัดส่วนในการโอนเงินผ่านบาทเนต ลงวันที่ 31 ตุลาคม 2550 และที่แก้ไขเพิ่มเติมอื่นๆ - 4.ขอบเขตการบังคับใช้ ประกาศฉบับนี้ให้ใข้บังคับกับผู้ใช้บริการบาทเนตอื่นๆ - 5.เนื้อหา ข้อ 1 ตามประกาศฉบับนี้ การนับปักษ์ ให้ถือเอาวันพุธเป็นวันเริ่มต้นของปักษ์และให้ถือเอาวันอังคารของอีกสองสัปดาห์ถัดจากวันดังกล่าวเป็นวันสิ้นสุดของปักษ์เดียวกัน ทั้งนี้ ปักษ์แรกของการคํานวณหลักเกณฑ์ตามประกาศนี้ให้เริ่มตันในวันพุธที่ 3 กุมภาพันธ์ 2559 เป็นตันไป ข้อ 2 ผู้ใช้บริการบาทเนตที่มีมูลค่าการโอนเงินผ่านบาทเนตเฉลี่ยในปักษ์ใดเกินกว่า 500 ล้านบาท ซึ่งต่อไปนี้จะเรียกปักษ์ดังกล่าวว่า "ปักษ์ฐาน" ผู้ใช้บริการบาทเนตต้องปฏิบัติตามเกณฑ์ดังต่อไปนี้ 2.1 การดํารงเงินสภาพคล่องระหว่างวัน (ILF) ผู้ใช้บริการบาทเนตต้องดํารงเงินสภาพคล่องระหว่างวัน (ILF) ในปักษ์ที่สองนับถัดจากปักษ์ฐาน ตามเกณฑ์ต่อไปนี้ (1) ในแต่ละวันผู้ใช้บริการบาทเนตต้องมีเงินสภาพคล่องระหว่างวัน (ILF) ไม่น้อยกว่าร้อยละ 10 ของ (ก) มูลค่าการโอนเงินผ่านบาทเนตเฉลี่ยในปักษ์ฐาน หรือ (ข) มูลค่าการโอนเงินผ่านบาทเนตในวันนั้น แล้วแต่ยอดใดจะต่ํากว่า โดยมูลค่าการโอนเงินผ่านบาทเนตเฉลี่ยในปักษ์ฐานตาม (ก) หมายถึงยอดรวมของมูลค่าการโอนเงินผ่านบาทเนตในปักษ์ฐานหารด้วยจํานวนวันทําการในปักษ์นั้น ทั้งนี้ มูลค่าการโอนเงินผ่านบาทเนตตาม (ก) และ (ข) จะไม่นับรวมธุรกรรม ดังต่อไปนี้ - การโอนเงินพร้อมกันหลายฝ่าย (Multilateral Funds Transfer: MFT) ตามประกาศธนาคารแห่งประเทศไทยว่าด้วยการบริการโอนเงินพร้อมกันหลายฝ่าย - การโอนเงินระหว่างบัญชีของสถาบันเดียวกัน (Book Transfer) ตามระเบียบธนาคารแห่งประเทศไทยว่าด้วยการบริการบาทเนต - การถอนธนบัตรในระบบคําสั่งฝากถอนธนบัตร (Banknote Ordering System: BOs) ตามระเบียบธนาคารแห่งประเทศไทยว่าด้วยการให้บริการส่งคําสั่งฝากถอนธนบัตรด้วยวิธีอิเล็กทรอนิกส์ และ - การแลกเปลี่ยนธนบัตรระหว่างธนาคาร (Banknote Exchange System: BES) ตามระเบียบธนาคารแห่งประเทศไทยว่าด้วยการให้บริการแลกเปลี่ยนธนบัตรระหว่างธนาคาร (2) เงินสภาพคล่องระหว่างวัน (ILF) ตาม (1) ให้ถือยอดที่ ธปท. รับซื้อตราสารหนี้ทั้งหมด หักด้วยยอดที่สถาบันการเงินซื้อคืนตราสารหนี้ก่อนสิ้นวันและได้ถอนคืนตราสารหนี้นั้น ทั้งนี้ ผู้ใช้บริการบาทเนตที่ต้องดํารงเงินสภาพคล่องระหว่างวัน (ILF) ตามเกณฑ์ข้างต้นให้หมายถึง สถาบันการเงินตามระเบียบ ธปท. ว่าด้วยการรับซื้อตราสารหนี้โดยมีสัญญาว่าผู้ขายจะซื้อคืนเพื่อเป็นเงินสภาพคล่องระหว่างวัน 2.2 สัดส่วนในการโอนเงินผ่านบาทเนต ผู้ใช้บริการบาทเนตต้องโอนเงินผ่านบาทเนตในปักษ์ที่สองนับถัดจากปักษ์ฐานในสัดส่วนตามเกณฑ์ดังต่อไปนี้ (1) ในแต่ละวันของปักษ์ที่สองนับถัดจากปักษ์ฐาน ผู้ใช้บริการบาทเนตต้องดําเนินการโอนเงินผ่านบาทเนตภายในเวลา 12.00 น. เป็นมูลค่าไม่ต่ํากว่าร้อยละ 30 และภายในเวลา 15.00 น. เป็นมูลค่าไม่ต่ํากว่าร้อยละ 70 ของ (ก) มูลค่าการโอนเงินผ่านบาทเนตเฉลี่ยในปักษ์ฐาน หรือ (ช) มูลค่าการโอนเงินผ่านบาทเนตในวันนั้นแล้วแต่ยอดใดจะต่ํากว่า ทั้งนี้ มูลค่าการโอนเงินผ่านบาทเนตตาม (ก) และ (ข) จะไม่นับรวมธุรกรรมที่กําหนดยกเว้นไว้ในข้อ 2.1 (1) เช่นกัน นอกจากนี้เฉพาะมูลค่าการโอนเงินผ่านบาทเนตตาม (ข) จะเพิ่มการไม่นับรวม - การกู้ยืมเงินระหว่างสถาบันผ่านบาทเนตที่เกิดขึ้นตั้งแต่เวลา 15.00 น. เป็นต้นไป ตามระเบียบธนาคารแห่งประเทศไทยว่าด้วยการบริการบาทเนต และ - ธุรกรรมซื้อขายพันธบัตรกับไพรมารี ดีลเลอร์ (Primary Dealer) ตามระเบียบธนาคารแห่งประเทศไทยว่าด้วยบริการด้านตลาดการเงินเกี่ยวกับการซื้อขายตราสารหนี้โดยมีสัญญาว่าจะขายคืนหรือซื้อคืนและการขายตราสารหนี้ธนาคารแห่งประเทศไทยกับไพรมารี ดีลเสอร์ (Primary Dealer) (บริการซื้อขายตราสารหนี้และขายตราสารหนี้ ธปท. กับไพรมารี ดีลเลอร์) (2) ในกรณีที่วันใดผู้ใช้บริการบาทเนตมีมูลค่าการโอนเงินผ่านบาทเนตไม่เกิน 500 ล้านบาท ในวันนั้นผู้ใช้บริการบาทเนตไม่ต้องโอนเงินผ่านบาทเนตตามสัดส่วนที่กําหนดไว้ในข้อ 2.2 (1) ข้างต้น ข้อ 3 ให้ถือว่ามูลค่าการโอนเงินผ่านบาทเนตตามประกาศธนาคารแห่งประเทศไทย ที่ สรข. 8/2550 ลงวันที่ 31 ตุลาคม 2550 เรื่อง เกณฑ์การดํารงเงินสภาพคล่องระหว่างวัน (ILF) และสัดส่วนในการโอนงินผ่านบาทเนต และที่แก้ไขเพิ่มเติม ซึ่งเกิดขึ้นระหว่างวันที่ 3 กุมภาพันธ์ 2559 ถึงวันที่ 1 มีนาคม 2559 เป็นมูลค่าการโอนเงินผ่านบาทเนตเพื่อใช้ในการคํานวณการดํารงเงินสภาพคล่องระหว่างวัน (ILF) ตามข้อ 2.1 และการคํานวณสัดส่วนในการโอนเงินผ่านบาทเนตตามข้อ 2.2 ด้วยอื่นๆ - 6.วันเริ่มต้นบังคับใช้ ตั้งแต่วันที่ 2 มีนาคม 2559 เป็นต้นไปผู้มีอํานาจลงนาม - ประกาศ ณ วันที่ 1 มีนาคม 2559 (นายวิรไท สันติประภพ)ผู้ว่าการธนาคารแห่งประเทศไทย